open-index/open-wikipedia-markdown huggingface dataset:
דימיטר קובצ'בסקי

**דימיטר קובצ'בסקי** (במקדונית: **Димитар Ковачевски**; נולד ב-1974) הוא כלכלן ופוליטיקאי מקדוני, המכהן כראש ממשלת מקדוניה הצפונית מ-16 בינואר 2022. קודם לכן כיהן גם כסגן שר האוצר.

## ביוגרפיה
קובצ'בסקי נולד ב-1974 בעיר קומאנובו בצפון המדינה (בעת שהייתה חלק מיוגוסלביה). אביו, סלובודן קוב'צבסקי , היה ראש עיריית קומאנובו בשנים 2000–2005 והשגריר המקדוני הראשון במונטנגרו לאחר שקיבלה את עצמאותה ב-2006. הוא השלים את לימודיו התיכוניים בעיירה ווטרוויל  במדינת מינסוטה בארצות הברית. הוא קיבל תואר ראשון ושני בפקולטה לכלכלה של אוניברסיטת סקופיה וב-2008 הוא השלים דוקטורט בפקלוטה לכלכלה של אוניברסיטת מונטנגרו . ב-2012 החל ללמד כלכלה באוניברסיטאות שונות במקדוניה וקיבל דרגת פרופסור חבר באוניברסיטת אמריקן קולג' סקופיה  ב-2018.

במקביל ללימודיו הוא החל לעבוד בחברות טלקומונקיציה שונות כמו מקדונסקי טלקום  ו-A1 מקדוניה , בהן הגיע לתפקידי ניהול. ב-2018 הוא היה בין מקימי חברת הזנק לאנרגיה מתחדשת והיה חבר בהנהלתה עד 2020.

מלבד מקדונית, קובצ'בסקי דובר גם אנגלית וגרמנית.

### קריירה פוליטית
קובצ'בסקי הפך לחבר במפלגת האיחוד הסוציאל-דמוקרטי של מקדוניה ב-1994.

ב-2020 הקים זוראן זאאב את ממשלתו השנייה והוא מינה את קובצ'בסקי לסגן סר האוצר, מינוי שאושר באספת מקדוניה הצפונית , הפרלמנט המקדוני, ב-23 בספטמבר 2020.

בנובמבר 2021, לאחר כישלונה של מפלגת האיחוד הסוציאל-דמוקרטי של מקדוניה בבחירות המקומיות, זאאב הודיע על כוונתו להתפטר מראשות הממשלה והמפלגה. בדצמבר קובצ'בסקי ניצח בבחירות על ראשות המפלגה בפער גדול מול שני המתמודדים האחרים, ובהמשך הקים ממשלה חדשה ומונה לראש הממשלה ב-16 בינואר 2022.

## קישורים חיצוניים

## הערות שוליים

קטגוריה:כלכלנים
קטגוריה:ראשי ממשלת מקדוניה הצפונית
קטגוריה:מקדונים שנולדו ב-1974
אלכסנדר רודנסקי

**אלכסנדר רודנסקי** (נולד ב-21 באוגוסט 1956) הוא אימונולוג במרכז הסרטן ממוריאל סלואן קטרינג (באנגלית: Memorial Sloan Kettering Cancer Center) הידוע במחקריו על תאי T רגולטורים וגורם השעתוק (טרנסקריפציה) Foxp3.

## קריירה
רודנסקי קיבל תואר מועמד למדעים בשנת 1986 ממכון המחקר גבריצ'בסקי לאפידמיולוגיה ומיקרוביולוגיה במוסקבה, וביצע עבודת פוסט-דוקטורט בבית הספר לרפואה של אוניברסיטת ייל. כיום הוא מנהל את התוכנית לאימונולוגיה ואת מרכז לודוויג במרכז הסרטן ממוריאל סלואן קטרינג. רודנסקי מכהן כפרופסור באוניברסיטת רוקפלר, בבית הספר גרסטנר ללימודים מתקדמים ובית הספר לרפואה של וייל-קורנל.

במאמר משנת 2003, רודנסקי ועמיתיו הראו ש-Foxp3 חיוני להתפתחות תאי T רגולטורים. מעבדתו ממשיכה לחקור את המנגנונים המולקולריים העומדים בבסיס הפעילות של תאי T רגולטורים, ואת התפקיד של תאים אלו במחלות אוטואימוניות, בגידולים ובזיהומים.

## פרסים
* 2012 חבר באקדמיה הלאומית למדעים
* 2015 חבר באקדמיה האמריקאית לאמנויות ומדעים
* 2015 פרס וויליאם בי קולי
* 2017 פרס קראפורד בפוליארתריטיס
* 2018 פרס וילצ'ק במדעים ביו-רפואיים

## הערות שוליים

## קישורים חיצוניים
* mskcc.org

קטגוריה:אימונולוגים אמריקאים
קטגוריה:אמריקאים שנולדו ב-1956
ז'ורדן לוטומבה

**אמבולה ז'ורדן לוטומבה** (בצרפתית: **Mvula Jordan Lotomba**; נולד ב-29 בספטמבר 1998 באיוורדון-לה-בן שבשווייץ) הוא כדורגלן שווייצרי המשחק בעמדת המגן הימני בקבוצת פיינורד מליגת העל ההולנדית ובנבחרת שווייץ.

## קריירת מועדונים
לוטומבה החל את הקריירה המקצוענית שלו בלוזאן וביאנג בויז ברן בליגת העל השווייצרית ובליגה השווייצרית השנייה.

ב-3 באוגוסט 2020 חתם לוטומבה בניס מליגת העל הצרפתית. ב-23 באוגוסט ערך את הופעת הבכורה שלו במועדון, בניצחון 2-1 על לאנס במסגרת המחזור הראשון בליגה לעונת 2020/2021. ב-23 בדצמבר הבקיע לוטומבה את שער הבכורה שלו במועדון, בתיקו 2-2 נגד לוריאן במסגרת המחזור ה-17 בליגה. בשתי העונות הראשונות שלו במועדון ערך 60 הופעות ליגה והבקיע שער אחד.

ב-2 בספטמבר 2024 חתם לשלוש שנים בפיינורד מליגת העל ההולנדית.

## קריירה בינלאומית
ב-7 באוקטובר 2020 ערך לוטומבה את הופעת הבכורה שלו בנבחרת שווייץ, בהפסד 2-1 לנבחרת קרואטיה במשחק ידידות.

הוא היה חלק מסגל נבחרת שווייץ בטורניר יורו 2020 בשנת 2021, אך לא שיחק בטורניר.

ב-29 במרץ 2022 הבקיע את שער הבכורה שלו בנבחרת, בתיקו 1-1 נגד נבחרת קוסובו במשחק ידידות.

## תארים
;יאנג בויז ברן
* אליפות שווייץ (2): 2017/2018, 2018/2019

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:מגני כדורגל שווייצרים
קטגוריה:כדורגלני לוזאן
קטגוריה:כדורגלני יאנג בויז ברן
קטגוריה:כדורגלני ניס
קטגוריה:כדורגלני פיינורד
קטגוריה:כדורגלני נבחרת שווייץ
קטגוריה:כדורגלני יורו 2020
קטגוריה:ספורטאים שווייצרים בצרפת
קטגוריה:ספורטאים זרים בהולנד
קטגוריה:שווייצרים שנולדו ב-1998
עונת 1976/1977 בליגת המשנה ההולנדית

**עונת 1976/1977 בליגת המשנה ההולנדית** הייתה העונה ה-21 של ליגת המשנה ההולנדית, שהיא הליגה ההולנדית השנייה.
בסיום עונה זו, ויטסה ארנהם ופולנדם העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, מאסטריכט ואקסלסיור רוטרדם. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

קטגוריה:עונות בליגת המשנה ההולנדית
קטגוריה:תחרויות כדורגל ב-1976
קטגוריה:תחרויות כדורגל ב-1977
קטגוריה:1976 בהולנד
לאונידס סטרגיו

**לאונידס סטרגיו** (בגרמנית: **Leonidas Stergiou**; נולד ב-3 במרץ 2002 בואטוויל שבשווייץ) הוא כדורגלן שווייצרי המשחק בעמדת הבלם בקבוצת פ.צ. היידנהיים ובנבחרת שווייץ.

## קריירת מועדונים
סטרגיו גדל במחלקות הנוער של פ.צ. ויל ושל סנט גאלן. ב-6 בפברואר 2019 ערך את הופעת הבכורה שלו בקבוצה הבוגרת של סנט גאלן, בניצחון 1–3 על פ.צ. ציריך במסגרת ליגת העל השווייצרית. בעונת 2023/24 שיחק כמושאל בשטוטגרט, ובקיץ 2024 חתם בשטוטגרט על חוזה קבוע. בפברואר 2026 עבר כמושאל משטוטגרט לפ.צ. היידנהיים מהבונדסליגה. 

## קריירה בינלאומית
ב-12 ביוני 2022 ערך סטרגיו את הופעת הבכורה שלו בנבחרת שווייץ, בניצחון 0–1 על נבחרת פורטוגל במסגרת ליגת האומות 2022/2023. נכלל בסגל נבחרת שווייץ ליורו 2024.

## תארים
**שטוטגרט**
* הגביע הגרמני: 2024/2025

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:כדורגלני סנט גאלן
קטגוריה:כדורגלני יורו 2024
קטגוריה:כדורגלני נבחרת שווייץ
קטגוריה:כדורגלני שטוטגרט
קטגוריה:כדורגלני פ.צ. היידנהיים
קטגוריה:שווייצרים שנולדו ב-2002
פולקסווגן וירטוס

**פולקסווגן וירטוס** (בגרמנית: **Volkswagen Virtus**) היא מכונית משפחתית במרכב סדאן, בעלת חמישה מקומות ישיבה, שמיוצרת על ידי פולקסווגן משנת 2018. היא נחשפה ב-16 בנובמבר 2017. היא מבוססת על הפולקסווגן פולו ומהווה גרסת סדאן לפולו.

היא מיועדת לברזיל אך משווקת גם בארגנטינה ובמקסיקו. במרץ 2022 הוירטוס הוצגה בהודו בכדי להחליף את הפולקסווגן ונטו ומשתמשת בפלטפורמת MQB A0 IN המותאמת להודו. בנוסף סקודה משווקת דגם אחות לוירטוס בהודו תחת השם סקודה סלביה שמיוצרת במפעל של סקודה הודו בהודו.

## מפרט טכני
בברזיל היא משווקת עם בברזיל עם מנועי בנזין המופעלים באמצעות בנזין או אתנול בנפחי 1.6 ליטר המספק 130 כ"ס עם בנזין ו-118 כ"ס עם אתנול, 1.0 ליטר טורבו המספק 116 כ"ס עם בנזין או 128 כ"ס עם אתנול ו-1.4 ליטר טורבו המספק 150 כ"ס. בארגנטינה ובמקסיקו היא משווקת עם מנוע בנזין בנפח 1.6 ליטר טורבו המספק 110 כ"ס. בהודו היא משווקת עם שני מנועי בנזין בנפחי 1.0 ליטר טורבו המספק 115 כ"ס או בחבילת GT הכוללת עיצוב ספורטיבי ומנוע בנזין בנפח 1.5 ליטר טורבו המספק 150 כ"ס.

## קישורים חיצוניים

* 

## הערות שוליים

וירטוס
קטגוריה:מכוניות סדאן
קטגוריה:מכוניות משפחתיות
קטגוריה:כלי רכב המורכבים בברזיל
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2017
הסכם שביתת הנשק של מוסקבה

**הסכם שביתת הנשק של מוסקבה** היה הסכם שנחתם במוסקבה שבברית המועצות ב-19 בספטמבר 1944, במהלך מלחמת העולם השנייה. ההסכם הביא לסיומה של מלחמת ההמשך בין פינלנד לבין ברית המועצות. צד להסכם בנוסף לשתי המדינות הייתה בריטניה. ההסכם החזיר על כנו את הסכם השלום של מוסקבה בין פינלנד לבין ברית המועצות מ-1940 בכפוף למספר שינויים.

## ההסכם
פינלנד וברית המועצות לחמו פעמיים זו נגד זו במהלך מלחמת העולם השנייה, לראשונה במלחמת החורף (1939–1940) ושוב במלחמת ההמשך, שהחלה לאחר הפלישה הגרמנית לברית המועצות. ב-4 בספטמבר 1944, נוכח ההתקדמות הצבאית הסובייטית בזירה המזרחית, הכריזו הפינים על הפסקת אש מולם, והסכם שביתת הנשק הרשמי בין הצדדים נחתם שבועיים לאחר מכן. הסכם שביתת הנשק נחתם גם מול בריטניה, לאחר שזו הכריזה מלחמה על פינלנד ב-1941.

תנאי הסכם שביתת הנשק היו זהים בעיקרם לתנאי ההסכם שסיים את מלחמת החורף. פינלנד התחייבה לצעדים הבאים:
* למסור לברית המועצות שטחים בחבלי קרליה, סאלה  ופסטמו  וכן מספר איים (ביניהם סורסארי) במפרץ פינלנד. בנוסף התחייבה פינלנד להחכיר לברית המועצות שטח בחצי האי פורקאלה  שממערב להלסינקי למשך תקופה של 50 שנה.
* לשלם לברית המועצות פיצויי מלחמה בשווי של 300 מיליון דולר באמצעות העברת טובין שונים.
* לאפשר את קיומה החוקי של המפלגה הקומוניסטית של פינלנד – לאחר שזו ערכה מספר שינויים בתקנונה. פינלנד התחייבה גם לאסור על פעילותן של מפלגות מסוימות שברית המועצות סברה כי הן פשיסטיות.
* להעמיד לדין שורה של אישים אשר לשיטתה של ברית המועצות גרמו למלחמה ביניהן וביצעו פשעי מלחמה.
* להביא לסילוק הכוחות הגרמניים משטחה של פינלנד. התחייבות זו הביאה מיד לאחר מכן למערכה של הפינים מול הגרמנים בלפלנד, אשר התמשכה עד אפריל 1945.

## לאחר ההסכם
חוזה השלום בין שתי המדינות נחתם במסגרת חוזה פריז שנעשה בשנת 1947. חוזה זה אישר את תנאי הסכם שביתת הנשק של 1944. ב-1948 הסכימה ברית המועצות להפחית את סכום פיצויי המלחמה שהושתו על פינלנד לסכום של 226.5 מיליון דולר (סכום השקול ל-4.36 מיליארד דולר במחירי 2021) ותשלומם של אלו הסתיים ב-1952. בסך הכול הועברה מפינלנד לברית המועצות טובין שנדרשו להעברתם נסיעות של כ-340 אלף קרונות רכבת. ב-1956 החזירה ברית המועצות לפינלנד את השטח שחכרה בחצי האי פורקאלה.

משפטם של האישים שפינלנד התחייבה לפי ההסכם להעמיד לדין החל בשלהי 1945 והתקיים במשך מספר חודשים. שמונה אישים הועמדו בפני בית דין מיוחד שהוקם לשם כך. הבולטים שבהם היה הנשיא לשעבר ריסטו רייטי וראשי הממשלה יוהאן וילהלם רנגל ואדווין לינקומיס . המשפט התנהל תחת פיקוחה של מועצת הפיקוח של בעלות הברית לפינלנד. שמונת הנאשמים הורשעו ונידונו לעונשי מאסר של שנתיים ועד עשר שנים. קיום המשפט ותוצאותיו לא היו מקובלים על מרבית הציבור בפינלנד. בסתיו 1947 עזבה מועצת הפיקוח של בעלות הברית את פינלנד בעקבות חוזה השלום שנחתם באותה שנה. בשנתיים שלאחר מכן שוחררו הנידונים ממאסרם במסגרת שחרור על תנאי וחנינות שניתנו להם.

## קישורים חיצוניים
* נוסח ההסכם

קטגוריה:מלחמת העולם השנייה: אמנות והסכמים
קטגוריה:יחסי ברית המועצות – פינלנד
קטגוריה:ברית המועצות: אמנות והסכמים
קטגוריה:הממלכה המאוחדת: אמנות והסכמים
קטגוריה:מלחמת ההמשך
קטגוריה:מלחמת העולם השנייה: 1944
קטגוריה:בעקבות מלחמת העולם השנייה
חתול יער נורווגי

**חתול יערות נורווגי** הוא גזע של חתול הבית שמוצאו בצפון אירופה.

## היסטוריה של הגזע
חתול היערות הנורווגי מותאם לשרוד את מזג האוויר הקר של נורווגיה. אבותיו עשויים לכלול חתולים בריטיים קצרי שיער שחור ולבן בעלי התאמה לקור שהובאו לנורווגיה מבריטניה זמן מה לאחר שנת 1000 לספירה על ידי הוויקינגים, וחתולים ארוכי שיער שהובאו לנורווגיה על ידי הצלבנים סביב המאה ה-14. חתולים אלה יכלו להתרבות עם משק וגידול פראי וייתכן שבסופו של דבר התפתחו לגזע חתול היערות הנורווגי המודרני. האנגורה הסיבירית והטורקית, חתולים ארוכי שיער מרוסיה ומטורקיה, בהתאמה, הם גם אבות קדמונים אפשריים לגזע.

ככל הנראה אבותיו של חתול היערות הנורווגי שימשו כחתולי ספינות על ספינות ויקינגיות. הגזע המקורי חי ביערות הנורווגיים במשך מאות שנים, אך מאוחר יותר זכו להערכה בשל כישורי הציד שלהם והיו בשימוש בחוות נורווגית, עד שהתגלו בתחילת המאה העשרים על ידי חובבי חתולים.

בשנת 1938 הוקם באוסלו שבנורווגיה, הארגון הראשון שהוקדש לגזע, מועדון חתולי היערות הנורווגיים. פעולתו לשימור הגזע נקטעה במלחמת העולם השנייה. עקב הכלאה עם חתולי בית חופשיים במהלך המלחמה, חתול היערות הנורווגי היה בסכנת הכחדה וכמעט נכחד עד שמועדון חתולי היערות הנורווגיים עזר לגזע לגדול על ידי פיתוח תוכנית רבייה רשמית. בשנות ה-50 הכריז עליהם אולף החמישי, מלך נורווגיה, כחתול הרשמי של המדינה. מאחר שהחתול לא עזב את נורווגיה עד שנות ה-70, הוא לא נרשם כגזע ב-Fédération Internationale Féline, הפדרציה הפאן-אירופית של רישום חתולים, עד שקרל-פרדריק נורדאן, חובב חתולים נורווגי, שם לב לגזע ועשה מאמצים לרשום אותו. הגזע נרשם באירופה עד שנות ה-70, ובאיגוד חובבי החתולים האמריקאי בשנת 1994. בשנת 1978, הוא הוכר בשוודיה כגזע רשמי, ובשנת 1989, הם התקבלו כגזע בבריטניה על ידי מועדון החתולים הנורווגי של בריטניה.

חתול היערות הנורווגי פופולרי מאוד בנורווגיה ובשוודיה. מאז 2003, זה היה גזע החתולים החמישי הפופולרי ביותר בצרפת, עם 400 עד 500 לידות בשנה.

## תיאור
הוא נחשב לחתול גדול ואלגנטי פרוותו ארוכה, ראש משולש, עיניו גדולות ועשויות להיות בכל צבע ללא קשר לצבע הפרווה אוזניו רחבות בבסיס וצרות בקצה גופו ארוך ושרירי הרגליים האחוריות יותר ארוכות מרגליו הקדמיות והזנב מסולסל. הפרווה שלו דורשת טיפול יומיומי והברשה בכדי למנוע הצטברות של כדורי פרווה בחלל הבטן. אורך החיים שלו עשוי להגיע ל-16 שנה, משקלו עשוי להגיע ל-6 ק"ג – 9 ק"ג.

מכיוון שלחתולים יש טפרים חזקים מאוד, הם מטפסים טובים מאוד, ויכולים לטפס אפילו על סלעים.

החתולים שחיים בעיקר בחוץ הופכים לציידים מהירים ויעילים, אך הגזע יכול להסתגל גם לחיים בתוך הבית. החתולים חיים בדרך כלל בין 14 ל-16 שנים. מכיוון שהם כבדי עצמות וגבוהים, הם אוכלים יותר מזון מרוב גזעי הבית האחרים.

### אישיות
הם ידידותיים, אינטליגנטים ובדרך כלל טובים עם אנשים ומלאי אנרגיה. הם חתולים מאוד אינטראקטיביים שנהנים להיות חלק מהסביבה המשפחתית שלהם ואוהבים לשחק משחקים.

## קישורים חיצוניים

## הערות שוליים

קטגוריה:גזעי חתולים
פופאסנה

**פופאסנה** (באוקראינית: **Попасна**) היא עיירה במחוז לוהנסק, אוקראינה, הנמצאת תחת שליטתה של רוסיה. בשנת 2023 חיו בה כמעט 200 תושבים.

## היסטוריה
בשנים 1941–1943, במהלך הכיבוש הנאצי של העיירה, הפעילו הכובשים הגרמנים בית כלא בעיירה.

עיתון מקומי יצא לאור בעיר בחודש מרץ 1979.

ב-19 ביוני 2014, על פי הדיווחים, כוחות אוקראינים הגנו על העיר מפני כוחות בדלנים פרו-רוסים שניסו לכבוש אותה במהלך ההתקוממות הבדלנית באוקראינה. ב-8 ביולי 2014, הבדלנים הפרו-רוסים השתלטו על העיירה. ב-22 ביולי 2014 גדוד דונבאס הפרו-אוקראיני כבש מחדש את העיירה מידי הבדלנים הפרו-רוסים. על פי עד ראייה, הבדלנים הפרו-רוסים נטשו את העיירה באותו יום. מאז העיר נתונה מדי פעם למתקפה מצד הבדלנים. מוקשים הונחו ליד פופאסנה. במרץ 2015 היו בעיר רק שתי חנויות עם כמה מוצרים בסיסיים ובית מרקחת אחד ולתושבים העניים חולק מזון באמצעות ארגון מתנדבים.

### הפלישה הרוסית לאוקראינה

בשנת 2022, במהלך הפלישה הרוסית לאוקראינה, פופאסנה הותקפה שוב על ידי הבדלנים בתמיכת רוסיה. במהלך המתקפה על מזרח אוקראינה, העיר הייתה בחזית הלחימה בין רוסיה לאוקראינה. ב-8 במאי 2022, אישר מושל מחוז לוהנסק, סריי היידאי, כי החיילים האוקראינים נאלצו לסגת מהעיר פופאסנה כדי לתפוס עמדות מבוצרות יותר, והוסיף כי "כל העיר הושמדה". מנהיג צ'צ'ניה, רמזן קדירוב, הצהיר כי חייליו שולטים כעת ברוב העיר.

## קישורים חיצוניים

* 

## הערות שוליים

קטגוריה:מחוז לוהנסק: ערים
קטגוריה:יישובים שהוקמו ב-1878
ניו-פסט

**ניו-פסט** (באנגלית: **NewFest**; בשמו המלא: **NewFest: The New York Lesbian, Gay, Bisexual, & Transgender Film Festival**) הוא פסטיבל קולנוע להט"בי בניו יורק, ארצות הברית, שמקיים מדי שנה מאז 1988.

מדי שנה, מאז 1997 (למעט 1998 ו-1999), ניתנת פרס השופטים של הפסטיבל. כמו כן, מדי שנה, מאז 2001, ניתנת פרס הקהל של הפסטיבל.

בכל חודש, מוקרנים במרכז הקהילתי הלהט"בי בניו יורק סרטים שמופיעים ב-NewFest, וכולל גם דיבייטים עם יוצרי הסרטים.

בשנת 2020, הפסטיבל היה אחד השותפים המרכזיים, לצד Outfest, פסטיבל הסרטים פריימליין ו-Inside Out, באיגוד פסטיבלי הקולנוע הקווירים הצפון אמריקאיים, יוזמה לפרסום וקידום סרטים להט"בים.

## קישורים חיצוניים
* 

## הערות שוליים

קטגוריה:פסטיבלי קולנוע להט"בים
קטגוריה:ארצות הברית: פסטיבלי קולנוע
קטגוריה:להט"ב בארצות הברית
קטגוריה:ניו יורק: פסטיבלים
סטניסלאב דסקאלוב

**סטניסלאב פֶּנְקוֹב דסקאלוב** (בבולגרית: **Станислав Пенков Даскалов**; נולד ב-4 באפריל 1952, בבז'אנובו, מחוז לובץ', הרפובליקה העממית של בולגריה) הוא פוליטיקאי, כלכלן ודיפלומט בולגרי, אשר בין השנים 1993–1994 כיהן כשר החוץ של בולגריה בממשלתו של ליובן ברוב.

## קורות חייו
סטניסלאב דסקאלוב נולד בכפר בז'אנובו. הוא רכש השכלה אקדמית באוניברסיטה לכלכלה לאומית ועולמית, ובהמשך למד יחסים כלכליים בינלאומיים במכון הממלכתי ליחסים בינלאומיים של מוסקבה והתמחה בשפות סיניות. מ-1981 הועסק במשרד לסחר חוץ וכיהן כמזכיר ראשון במשלחת הבולגרית לאו"ם. ב-1991 מונה לסגן השר לסחר חוץ ושליח בולגריה למשא ומתן עם "הקהילות האירופיות" (ארגון שקדם לאיחוד האירופי).

ב-1993 מונה לשר החוץ בממשלתו של ליובן ברוב, וכיהן גם כיושב ראש ועדת שרי החוץ במועצת אירופה. ב-1999 חבר לניקולאי מלאדנוב בהקמת "המכון האירופי". ב-2001 מונה לשגריר בולגריה ל"קהילות האירופיות" וניהל את המשא ומתן על בקשת בולגריה להצטרפות לאיחוד האירופי. מינואר ועד אוקטובר 2007 כיהן כשגריר קבוע של בולגריה לאיחוד האירופי. בהמשך מונה לשגריר מיוחד מטעם משרד החוץ הבולגרי.

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:בולגרים שנולדו ב-1952
Up! (שיר של קפלר)

"" הוא שיר שהוקלט על ידי להקת הבנות הדרום-קוריאנית  מתוך המיני-אלבום השני שלה, *[[Doublast]]*. הוא יצא לאור בתור הסינגל המוביל מהמיני-אלבום על ידי וייק ואן אנטרטיינמנט ב-20 ביוני 2022.

## רקע והוצאה לאור
ב-3 ביוני, וייק ואן אנטרטיינמנט הודיעה שקפלר תוציא את המיני-אלבום השני שלהם בשם *Doublast* ב-20 ביוני. ב-10 ביוני יצא לאור רשימת הרצועות של *Doublast*, כאשר "" הוכרז כסינגל המוביל. שלושה ימים לאחר מכן, יצא לאור הטיזר הראשון לקליפ. טיזר שני יצא לאור ב-16 וב-17 ביוני לפי אזורי זמן. נכון ל-14 באוגוסט 2023, הקליפ צבר כ-45 מיליון צפיות.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-46 מיליון השמעות.

## הצלחה מסחרית
"Up!" הופיע לראשונה במקום ה-14 במצעד ההורדות של גאון של קוריאה הדרומית בגיליון המצעד מ-19–25 ביוני 2022. ביפן, השיר הופיע לראשונה במקום ה-27 בבילבורד יפן הוט 100 בגיליון המצעד מ-29 ביוני 2022; במצעד הנספחים שלו, הוא הופיע לראשונה במקום ה-34 בשירי ההורדות המובילים, ובמקום 46 בשירי הסטרימינג המובילים. בשבוע שלאחר מכן, השיר עלה למקום 37 במצעד שירי הסטרימינג המובילים. במצעד הסינגלים המשולב של אוריקון, השיר הופיע לראשונה במקום ה-37 בגיליון המצעד מ-4 ביולי 2022, ועלה למקום ה-36 בשבוע הבא. בסינגפור, השיר הופיע לראשונה במקום ה-29 במצעד הסטרימינג המוביל של RIAS בגיליון המצעד מ-24–30 ביוני 2022. השיר גם הופיע לראשונה במקום ה-28 במצעד האזורי של RIAS בגיליון המצעד מ-17–23 ביוני 2022, ועלה למקום התשיעי בשבוע הבא. בעולם, השיר הגיע לראשונה למקום ה-167 בבילבורד גלובל ללא ארצות הברית. ארצות הברית בגיליון המצעד מיום 9 ביולי 2022.

## מיקומי שיא

## היסטוריית הוצאות לאור

## קישורים חיצוניים

## הערות שוליים

קטגוריה:שירים בקוריאנית
ארמון אל-ימאמה

**ארמון אל-ימאמה** (בערבית: **قصر اليمامة**) הוא ארמון המלוכה הסעודי אשר נמצא בריאד, ערב הסעודית. זהו משכנו הקבוע של סלמאן, מלך ערב הסעודית. הארמון מורכב משני מבנים בגדלים שונים: ארמון גדול שמשמש כחצר בית המלוכה ונערכות בו קבלות פנים וישיבות רשמיות של מועצת השרים וארמון קטן יותר עם פארק פרטי, השמור למלך ולמשפחתו.

הארמון ממוקם בפרברים המערביים של ריאד, בירתה של הממלכה הסעודית.

## מבנה הארמון
הגישה לארמון היא דרך שער שמועצב בסגנון נאו-קלאסי אירופאי בצורת מקדש יווני-רומי.

הבניין הראשי מורכב משלושה מפלסים (קומת קרקע ושתי קומות), שם נמצאים המטבחים, האורוות והמחסנים של הארמון. האגף המערבי של הארמון מכיל את האורוות אילו המטבחים ממוקמים באגף המזרחי. החזית הראשית של הארמון מועצבת בסגנון ערבי וכוללת מרפסת גדולה המשקיפה על החצר הפנימית. הארמון עצמו עשוי מרצפות שיש איטלקי וקירות מעצים מגולפים. בארמון יש יותר ממאה חדרים.

מאחורי הארמון הקטן השייך למלך ולמשפחתו יש פארק בגודל של כ-70 דונם שמכיל בריכת שחייה, פארק מים ואגם מלאכותי שבמרכזו יש אי מלאכותי. מלבד זאת בפארק יש שדרה מלאה בעצים, פרחים, מזרקות ובריכות בהן שוחים דגים רבים.

## גלריה

קובץ:AM Spindelegger in Saudi Arabien (8466911257).jpg
קובץ:Defense.gov News Photo 981013-D-2987S-196.jpg
קובץ:Secretary of Defense Chuck Hagel meets with Crown Prince and Minister of Defense Salman bin Abdulaziz al Saud in Riyadh, Saudi Arabia, April 23, 2013 (Pic 2).jpg
קובץ:Donald Trump state visit to Saudi Arabia, 2025-05-13 P20250513DT-0217.jpg
קובץ:Shura Council in Saudi Arabia.jpeg
קובץ:Donald Trump state visit to Saudi Arabia, 2025-05-13 P20250513DT-0296.jpg
קובץ:Donald Trump state visit to Saudi Arabia, 2025-05-13 P20250513DT-0245.jpg
קובץ:Donald Trump state visit to Saudi Arabia, 2025-05-13 P20250513DT-0247.jpg
קובץ:President Trump Participates in a Saudi State Visit.webm


## קישורים חיצוניים

קטגוריה:אסיה: ארמונות
קטגוריה:ריאד: מבנים
קטגוריה:משפחת המלוכה הסעודית
קטגוריה:אסיה: מעונות רשמיים
הרכבת התחתית של ריו דה ז'ניירו

**הרכבת התחתית של ריו דה ז'ניירו** (בפורטוגזית: **MetrôRio**), היא רשת תחבורה מהירה המשרתת את העיר ריו דה ז'ניירו שבברזיל.

הקו נחנך ב-5 במרץ 1979, והורכב מחמש תחנות הפועלות בקו אחד. המערכת מכסה כיום סך של 58 קילומטרים, משרתת 41 תחנות, ומחולקת לשלושה קווים. לרכבת יש את נפח הנוסעים השני בגודלו מבין מערכות המטרו בברזיל, אחרי הרכבת התחתית של סאו פאולו.

## היסטוריה
ריו דה ז'ניירו היא העיר השנייה בגודלה בברזיל ואטרקציית התיירות הפופולרית ביותר במדינה. לאחר 1950 גדל באופן דרמטי מספר כלי הרכב המנועיים בכבישים. ריו דה ז'ניירו שוכנת באזור הררי, בין ההרים והאוקיינוס האטלנטי. הנוף של העיר הוא מאוד לא אחיד, מה שהופך את הנסיעה ברכב או באוטובוס למשימה שלוקחת זמן רב ברחובות הצרים. בתחילת שנות ה-60, פקקי תנועה, זיהום וערפיח הפכו לבעיה רצינית בעיר. כדי להתגבר על הבעיות הללו, החליטו רשויות התחבורה המקומיות לבנות את הרכבת התחתית.

ב-14 בדצמבר 1968 הוקמה חברת המטרו של ריו דה ז'ניירו. ב-23 ביוני 1970 החלו עבודות הבנייה. מ-1971 עד 1974, עקב מחסור במשאבים, הופסקו עבודות הבנייה והתחדשו רק שנה לאחר מכן. המטרו של ריו דה ז'ניירו החל לפעול במרץ 1979, כאשר בתחילה היו רק חמש תחנות.

## קישורים חיצוניים

* 

ריו דה ז'ניירו
רכבת תחתית
סקאד'י (ירח)

**סקאד'י** (**Skathi**), הנקרא גם **שבתאי XXVII**, הוא ירח של כוכב הלכת שבתאי. סקאד'י הוא אחד מהירחים הבלתי סדירים של שבתאי, בקבוצת הלוויינים הנורדית שלו. הוא התגלה ב-23 בספטמבר 2000 על ידי צוות של אסטרונומים בראשות ברט גלדמן. הצוות הכריז על הגילוים ב-7 בדצמבר 2000, יחד עם שבעה לוויינים נוספים של שבתאי. הירח נקרא על שם סקאד'י, דמות במיתולוגיה הנורדית, כחלק ממאמץ לגוון את השמות של עצמים אסטרונומיים שברובם נקראים בשמות מהמיתולוגיה היוונית והרומית.

לסקאד'י לוקח קצת מעל 725 ימים להשלים מסלול סביב שבתאי וההערכה היא שהוא לוקח בסביבות 11.1±0.02 שעות להסתובב על צירו. הוא מקיף במרחק יותר רחוק משבתאי מאשר הלוויינים הרבים האחרים של שבתאי, עם נטיית מסלול ואקסצנטריות גדולה. הוא גם נע בכיוון הפוך לעומת הרוטציה של שבתאי. לא הרבה ידוע על סקאד'י, כי זה אובייקט עמום. מלבד תצפיות מבוססות כדור הארץ, הוא נצפה רק על ידי הגשושית *[[קאסיני-הויגנס|קאסיני]]*, ואפילו המדידות הללו נלקחו במרחק של כמעט 9.7 מיליון קילומטרים.

מוצאו של סקאד'י נותר שאלה פתוחה. אפשרות אחת היא שבמקור זה היה אסטרואיד שנוצר במקום אחר, ונלכד על ידי כוח המשיכה של שבתאי כשהוא טס ליד כוכב הלכת. אפשרות נוספת היא שבמקור זה היה חלק מאחד מירחי שבתאי, כמו פויבה, שהתפצל במהלך התנגשות והפך ללוויין עצמאי. ההרכב הפיזי שלו לא נקבע, אבל ידוע שהוא כ-8 קילומטר לרוחב, ובעל צורה לא סדירה.

## הגילוי
שמאל|ממוזער| אנימציה של שלוש התמונות שתיארו לראשונה את סקאד'י, שצולמו ב-23 בספטמבר 2000.
סקאד'י התגלה ב-23 בספטמבר 2000 על ידי ברט ג'יי גלדמן, ג'ון ג'יי קאוולארס, ז'אן-מארק פטיט, הנס שול, מתיו ג'יי הולמן, בריאן ג'י מרסדן, פיל ניקולסון וג'וזף א. ברנס. הצוות השתמש בתמונות שצולמו על ידי טלסקופ קנדה-צרפת-הוואי במצפה הכוכבים מאונה קיה. הם הכריזו על הגילוים של סקאד'י ב-7 בדצמבר 2000, יחד עם שבעה לוויינים נוספים של שבתאי שהוכרזו באותו יום: סיארנק, טארבוס, איג'יראק, ת'רימר, מונדילפארי, אריאפוס וסוטונגר.

בתחילה, קיבל סקאד'י את השם הזמני "S/2000 S 8". ה"S" הראשונה מציינת שסקאטי הוא לוויין (בניגוד, למשל לטבעת פלנטרית). "2000" מציין שהוא התגלה בשנת 2000, ה"S" השנייה הוקצתה מכייון שהוא מקיף את כוכב הלכת שבתאי. הספרה 8 אומרת שזה היה העצם השמיני מסוג זה שהתגלה באותה שנה.

שמו של סקאד'י נבחר במיוחד כדי לגוון את מקורות השמות שניתנו לאובייקטים אסטרונומיים. רוב השמות האנגליים לכוכבי לכת נגזרים מהשמות הרומיים לכוכבי לכת, ומדענים שציינו שמות לוויינים נטו לעקוב אחר דפוס זה.   בהתחשב בהקשר זה, ההיסטוריון יורגן בלאנק כתב כי ג'ון קאוולארס "ניסה לעזור למינוח האסטרונומי למצוא את דרכו החוצה מהתלם הרנסאנס היווני-רומאי שלו".

עבור סקאד'י, ברט בחר שם מהמיתולוגיה הנורדית, שבו סקאד'י היא ענקית שנסעה לאסגארד כדי לנקום את מות אביה. הלוויינים האחרים של שבתאי (איג'יראק, קיוויוק, פאליאק, סיארנק וטארקק) קיבלו שמות מהמיתולוגיה האינואיטית.

## קישורים חיצוניים

## הערות שוליים

קטגוריה:ירחי שבתאי
ממלכת ג'מבו

300px|ממוזער|שמאל
[300px|ממוזער|שמאל|למעלה: אסדת ג'מבו, [2017למטה: אסדת טאי פאק, 2007]]
**ממלכת ג'מבו** הייתה מתחם מסעדות ימי צף בנמל אברדין בדרומה של הונג קונג. המתחם היה אטרקציה תיירותית ידועה של העיר. במהלך 44 שנות פעולתו פקדו אותו מיליוני מבקרים.

## המתחם
בתחילת שנות השבעים הזמין היזם המקומי וונג לו קאט (Wong Lo-kat) את בנייתה במספנה בהונג קונג של אסדת המסעדה ג'מבו (Jumbo). היא עוצבה בדמות ארמון קיסרי סיני מסורתי. ב-1971, במהלך בנייתה, פרצה בה שרפה שהביאה למותם של 34 איש וגרמה לאסדה נזק כבד. מאוחר יותר נרכשה האסדה על ידי איש העסקים סטנלי הו .

ב-1976 פתח הו במימי נמל אברדין את מתחם המסעדות ממלכת ג'מבו. הוא היה מבוסס על אסדת הג'מבו. הגישה אליה נעשתה באמצעות שני קווי מעבורת שפעלו מחופי הנמל. ב-1980 רכש הו את המסעדה הצפה טאי פאק (Tai Pak) שהחלה לפעול בהונג קונג בשנת 1952, וב-1982 את הספינה סי פאלאס (Sea Palace) וצירף את שתיהן לממלכת ג'מבו שלו. בשנת 2000 נגררה הסי פאלאס למימי נמל מנילה ופעלה שם כמסעדה צפה עד 2008. בשנת 2003 עברה ממלכת ג'מבו שיפוץ מקיף.

שטח הרצפה של האסדות בממלכת ג'מבו הגיע בשיאו ל-4,200 מטר רבוע ולמסעדות שבה הייתה תכולה של עד 2,300 סועדים בו זמנית. המסעדות הגישו לאורחיהן מנות מן המטבח הקנטונזי ומנות מערביות. תיירים רבים לרבות ידוענים ביקרו בהן והיא הייתה פופולרית גם בקרב תושבי הונג קונג. לטענת בעלי המתחם ביקרו בו עם השנים יותר מ-30 מיליון איש.

מאז 2013 האמירו עלויות האחזקה של המתחם והוא החל לצבור הפסדים. ב-1 במרץ 2020, מיד לאחר פרוץ מגפת הקורונה, נסגרה ממלכת ג'מבו ולא חזרה לפעול. בעליה הציע את כלי השיט שלה חינם ליזמים שירצו בהם, אך הם נחשבו ללא כלכליים ולא נמצא להם דורש.

אסדת הג'מבו נגררה מנמל אברדין ב-14 ביוני 2022 ליעד בלתי ידוע. חמישה ימים לאחר מכן, במהלך שיט בתנאי מזג אוויר גרועים, הוא התהפכה וטבעה בים סין הדרומי במים שעומקם כאלף מטר.

ממלכת ג'מבו הופיעה במשך השנים במספר רב של סרטי קולנוע וסדרות טלוויזיה, במשחקי מחשב וכן באנימה.

## קישורים חיצוניים

* 
* Laramie Mok, Queen Elizabeth, Chow Yun-fat, Gong Li and Tom Cruise have all eaten at Hong Kong’s Jumbo Kingdom floating restaurants – but how much of its history do you know?, באתר South China Morning Post, 25 במרץ 2020
* 

## הערות שוליים

קטגוריה:כלי שיט
קטגוריה:מסעדות
קטגוריה:אטרקציות תיירותיות
קטגוריה:הונג קונג: תרבות
אליפות אירופה בכדורגל עד גיל 19 - 2022

**אליפות אירופה בכדורגל עד גיל 19 לשנת 2022** הייתה המהדורה ה-19 של אליפות אירופה בכדורגל עד גיל 19, אשר נערכת על-ידי התאחדות הכדורגל האירופית, אופ"א. הטורניר התקיים בסלובקיה בין התאריכים 18 ביוני עד ה-1 ביולי 2022. קריטריון הגיל להשתתפות שחקנים בתחרות היה תאריך לידה החל מה-1 בינואר 2003 ואילך.

נבחרת אנגליה זכתה בטורניר, לאחר שניצחה בגמר את נבחרת ישראל בתוצאה 3-1 (1-1 לפני הארכה).

## אצטדיונים
משחקי הטורניר נערכים בחמישה אצטדיונים ברחבי סלובקיה:



## שלב הבתים
מנצחות הבתים וסגניותיהן מעפילות לשלב חצי הגמר של הטורניר, וכן לטורניר גביע העולם בכדורגל עד גיל 20 - 2023.

### בית א'

כל הזמנים הם לפי שעון קיץ בישראל (UTC+2).

----

----

----

----

----

**צרפת** ו**איטליה** העפילו לשלב חצי הגמר, וכן לטורניר גביע העולם בכדורגל עד גיל 20 - 2023. **סלובקיה** הודחה מהטורניר, ותשחק בפלייאוף ההעפלה לטורניר גביע העולם.

### בית ב'

כל הזמנים הם לפי שעון קיץ בישראל (UTC+2).

----

----

----

----

----

**אנגליה** ו**ישראל** העפילו לשלב חצי הגמר, וכן לטורניר גביע העולם בכדורגל עד גיל 20 - 2023. **אוסטריה** הודחה מהטורניר, ותשחק בפלייאוף ההעפלה לטורניר גביע העולם.

## פלייאוף ההעפלה לטורניר גביע העולם לנבחרות עד גיל 20 (מונדיאליטו 2023)
המנצחת במשחק בין הנבחרות שתסיימנה במקום השלישי בכל בית תעפיל לטורניר גביע העולם בכדורגל עד גיל 20 - 2023.

**סלובקיה** העפילה לטורניר גביע העולם בכדורגל עד גיל 20 - 2023.

## שלב הנוקאאוט

### חצאי הגמר
----

**אנגליה** העפילה לגמר.

**ישראל** העפילה לגמר.

### הגמר

----

## כובשי השערים
;ארבעה שערים (שחקן אחד)

;שלושה שערים (שלושה שחקנים)

;שני שערים (חמישה שחקנים)

;שער אחד (27 שחקנים)

;שער עצמי (1)

## קישורים חיצוניים
* 

קטגוריה:אליפויות אירופה בכדורגל עד גיל 19
קטגוריה:תחרויות כדורגל ב-2022
אלי חביב

**אלי חביב** (נולד ב-10 בינואר 1980) הוא קומיקאי, סטנדאפיסט, מחזאי, תסריטאי, במאי ושחקן תיאטרון ישראלי יוצא בשאלה.

## ביוגרפיה
נולד וגדל ברעננה, בצעירותו למד בבית הספר הדתי 'ממ"ד יבנה' ובישיבת בני עקיבא רעננה, לאחר מכן היה במכינה קדם-צבאית בעלי.

לאחר שירותו הצבאי שימש כשליח מטעם ארגון 'תורה מציון' במשך שנה באורוגוואי. כשחזר לארץ עבר לגור בשכונת תלפיות שבירושלים והחל ללמוד משחק בבית הספר למשחק "ניסן נתיב".

### קריירה
כתב וביים את המחזה "מה שחשוב באמת" בתיאטרון האינקובטור וכן את המחזות "הבלתי מועילים", "ארוחה אחרונה", "מחר מלחמה" שעלו בהקרנת בכורה בפסטיבל תיאטרון קצר במרכז לתרבות ואמנות, צוותא.

כתב גם את המחזות "מלחמה בשלוש" שביים צביקה פישזון בתיאטרון האינקובטור, "אותיות קטנות" שביים ג’ייסון דנינו-הולט בפסטיבל תיאטרון קצר בצוותא וכן מערכונים למחזות "פרה שחוטה", "קבלת שבת" ו"המטבחון" שעלו בתיאטרון האינקובטור ובמרכז תרבות בית אבי חי בירושלים.

תסריטאי ובמאי הסרט הקצר "יוקר המחיה" שהוקרן בפסטיבלים ברחבי העולם. יוצר, תסריטאי ושחקן ראשי בסדרה הסאטירית הפסיכופת עבור ענני תקשורת, HOT V.O.D וכן תסריטאי בתוכניות הסאטירה "פעם בשבוע עם תם אהרון" ו"גב האומה", ובתוכנית האקטואליה "מהצד השני עם גיא זהר" שם אף הופיע במספר תוכניות.

שיחק במגוון תפקידים בתיאטרון ביניהם ב"הצעת נישואין" בתיאטרון האינקובטור, גילם את הנרי מ"הנרי החמישי" בתיאטרון המעבדה, את פולצ’ינלה מ"מלחמה בשלוש" בתיאטרון האינקובטור, וכן בסרט מכתוב ונערות ריינס.

הוא השתתף במספר סדרות טלוויזיה, גילם את הפסיכופת בסדרה "הפסיכופת", את צ'וצ'ו בסדרה "מעמול", את מר עיפרון ומר נגר ב"מר למה וגברת ככה" והשתתף בסדרות "שאטו עין כרם", "סרוגים" ו"שרה שטיין".

בדצמבר 2014 נפטר אביו של חביב אחרי שחלה בסרטן, בעקבות כך יזם יחד עם הסופר והקולנוען יאיר אגמון את האירוע "ערב יתומים: איך כותבים יתמות?". על אף שאת פריצת הדרך האישית שלו עשה באמצעות הומור, חביב אמר שאינו חושב שזו הדרך הבלעדית להתמודד עם הנושא הטעון של השכול: 
בקיץ 2022 התחיל להוציא את הפודקאסט "דווקא יש לי חברים".

בפברואר 2024 החל להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

## פילמוגרפיה

## ראו גם
* תיאטרון האינקובטור

## קישורים חיצוניים

*
*
* 
* 

## הערות שוליים

קטגוריה:שחקנים ישראלים
קטגוריה:מחזאים ישראלים
קטגוריה:במאים ישראלים
קטגוריה:בוגרי בית ספר יבנה (רעננה)
קטגוריה:בוגרי ישיבת בני עקיבא רעננה
קטגוריה:בוגרי מכינה קדם-צבאית בני דוד
קטגוריה:יוצאים בשאלה
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1980
נתן בן דוד

**נתן בן דוד** הוא השלישי ברשימת הבנים שנולדו לדוד המלך בירושלים, לפניו שמוע (או שמעא) ושובב ואחריו שלמה. לפי , ארבעתם נולדו מבת שבע.

## אזכוריו במקרא
נתן מוזכר כבנו של דוד בשלושה מקומות:

## בברית החדשה
הבשורה על-פי לוקאס, מייחסת את יוסף, אביו של ישו, לנתן בן דוד בשושלת של 40 דורות שבאמצעה נמצא זרובבל בן שאלתיאל. לעומת זאת, בתחילת הבשורה על-פי מתי, השושלת פחות מ-30 דורות והשמות בה שונים לחלוטין, היא כוללת את שושלת בית דוד וזרובבל נמצא בה כנכדו של יהויכין.

השערות רבות הועלו כדי לפתור את הסתירה בין המקורות.

## משפחתו
לדוד המלך נולדו ששה בנים בחברון:

לפי הסדר ברשימות, נתן הוא הבן התשיעי של דוד. לפי הרשימה הראשונה בדברי הימים הוא בנה השלישי של בת שבע ושלמה הרביעי. בסיפור דוד ובת שבע היא יולדת בן ראשון ששמו לא מופיע ומיד לאחר מותו נכנסת להריון ויולדת את שלמה ואין אזכור לילדים אחרים בינתיים.

ייתכן שנקרא נתן על שמו של נתן הנביא שהיה יועץ של בת שבע.

## ראו גם

* עץ משפחה של דמויות מקראיות - מתרח ועד שלמה

## הערות שוליים

קטגוריה:בני דוד
קטגוריה:אישים שחיו באלף ה-2 לפנה"ס
קטגוריה:אישים בספר שמואל
הר אינסל

**הר אינסל** (באנגלית: **Mount Insel**) הוא הר בצפון-מזרח רכס אינסל, באזור העמקים היבשים מקמרדו, בארץ ויקטוריה שבאנטארקטיקה.

הר אינסל הוא ההר הגבוה ביותר ברכס.

## היסטוריה
### מקור השם

הר אינסל נקרא על שם הרכס בו הוא ממוקם.

שמו של רכס אינסל (וכן של ההר) ניתן להם על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

שם של הרכס תאורי.

הרי הרכס נראים כאיים המתנשאים מעל המישור סביבם; באנגלית המילה "אינסל" משמעה "אי".

אינסל
אינסל
גביע העולם בכדורגל עד גיל 20 - 2023

**גביע העולם בכדורגל עד גיל 20 לשנת 2023** (באנגלית: **2023 FIFA U-20 World Cup**), המכונה גם "**מונדיאליטו 2023**", היה הטורניר ה-23 של גביע העולם בכדורגל עד גיל 20, אשר נערך על-ידי פדרציית הכדורגל הבינלאומית, פיפ"א. התחרות התקיימה בין התאריכים 20 במאי עד 11 ביוני 2023 בארגנטינה.

נבחרת אורוגוואי זכתה בתואר לאחר שגברה בגמר על נבחרת איטליה. נבחרת ישראל סיימה את האליפות במקום השלישי.

## בחירת המארחת
בשנת 2019 הוגשו חמש הצעות לאירוח הטורניר של 2021. ב-24 באוקטובר 2019 הוכרזה אינדונזיה כזוכה במכרז האירוח. בעקבות מגפת הקורונה, לא התקיים הטורניר בשנת 2021, ולכן נדחה האירוח של אינדונזיה לתחרות של שנת 2023.

סירובה של אינדונזיה, כמדינה מוסלמית פרו-פלסטינית להבטיח את ביטחונה של נבחרת ישראל, בנוסף לבקשה של ההתאחדות האינדונזית שלא לארח את הבית שבו משחקת נבחרת ישראל, וכן הפגנות המחאה המתמשכות של האינדונזים נגד השתתפותה של נבחרת ישראל בתחרות, הביאו לכך שבסופו של דבר נשללה מאינדונזיה הזכות לארח את הטורניר. לבסוף, החליטה פיפ"א שהטורניר ייערך בארגנטינה.

### מדינות משתתפות
בסך הכל, 24 נבחרות ממדינות שונות השתתפו בשלבי הבתים של הטורניר (כולל נבחרתה של ארגנטינה, המארחת).

 הורחקה מהשתתפות בטורניר, עקב הפלישה הרוסית לאוקראינה שהחלה כשנה לפני כן.

זהו הטורניר הראשון בכדורגל עד גיל 20 שהעפילו אליו הנבחרת של הרפובליקה הדומיניקנית וישראל.

## נבחרות שהעפילו לטורניר

## אצטדיונים




## שלב הבתים
הגרלת שלב הבתים הייתה אמורה להתקיים ב־31 במרץ 2023, אולם בעקבות בעיות בנוגע להשתתפות נבחרת ישראל, ההגרלה נדחתה ל־21 באפריל. 24 הנבחרות חולקו ל־4 קבוצות כאשר מכל קבוצה הוגרלה נבחרת אחת לאחד הבתים.
סה"כ היו 6 בתים עם 4 נבחרות כאשר מקומות ראשון ושני העפילו לשלב שמינית הגמר יחד עם 4 הנבחרות הטובות ביותר מהמקום השלישי.

ההגרלה החלה מקבוצה 1. המארחת (ארגנטינה) שובצה לבית א' ולאחר מכן שאר הנבחרות שובצו בשאר הבתים. לאחר מכן הוגרלו קבוצה 2, 3 ולבסוף 4. כאשר שתי נבחרות מאותה התאחדות לא יכלו להיות באותו הבית.

שתי הקבוצות המובילות בכל בית וארבע הקבוצות הטובות ביותר שסיימו במקום השלישי העפילו לסיבוב ה-16.

שעות המשחקים לפי שעון ישראל (UTC+3)

**שוברי שוויון**

דירוג הנבחרות בתוך הבתים ייקבע לפי שוברי השוויון הבאים:
# נקודות בכל משחקי הבית (3 נקודות לניצחון, 1 נקודה לתיקו)
# הפרש שערים בכל משחקי הבית
# שערי זכות בכל משחקי הבית
# נקודות במשחקים בין הנבחרות
# הפרש שערים במשחקים בין הנבחרות
# שערי זכות במשחקים בין הנבחרות
# נקודות משחק הוגן בכל משחקי הבית (ניכוי יחיד לשחקן בודד במשחק בודד):
#* כרטיס צהוב: 1– נקודות
#* כרטיס אדום עקיף (צהוב שני): 3– נקודות
#* כרטיס אדום ישיר: 4– נקודות
#* כרטיס צהוב + אדום ישיר: 5– נקודות
# הגרלה הוגנת

### בית א'

### בית ב'

### בית ג'

### בית ד'

### בית ה'

### בית ו'

## דירוג המקום השלישי

## שלב הנוקאאוט

הערה: התאריכים הם לפי שעון מקומי.
### שמינית הגמר

----

----

----

----

----

----

----

### רבע הגמר

----

----

----

### חצי הגמר

----

### מקום שלישי

### הגמר

## קישורים חיצוניים

* 

## הערות שוליים

קטגוריה:גביעי העולם בכדורגל עד גיל 20
קטגוריה:תחרויות כדורגל ב-2023
קטגוריה:2023 בארגנטינה
Э

**אֶה** (יודעה ברוסית גם כ**אֶה הפוכה** (ברוסית: **Е Оборотное**)) היא אות באלפבית הקירילי אשר למרות היותה חלק מהאלפבית הרשמי, האות משמשת ב-5 שפות בלבד: רוסית, בלארוסית, טובאנית, טג'יקית ומונגולית.

בשפות אלו, האות מייצגת תנועה קדמית, חצי-פתוחה, בלתי-מעוגלת /ɛ/, בדומה לאות E הלטינית, בעוד שבשאר השפות הסלאביות, תנועה זאת מיוצגת על ידי האות Е הקירילית. לאות ישנה גם גרסה הפוכה (Є), אשר מייצגת בשאר השפות הסלאביות כהגיית **יֶה**, בעוד שבשפות המשמשות את האות Э, הגייה זאת מיוצגת על ידי האות Е הקירילית.

## קישורים חיצוניים

קטגוריה:אלפבית קירילי
פסטיבל המחול האמריקאי

**פסטיבל המחול האמריקאי** (**American Dance Festival**; **ADF**) הוא מוסד להוראת מחול בארצות הברית. מדי קיץ, מקיים הפסטיבל קורסים למחול, כולל קורס קיץ אינטנסיבי למחול, קורס מחול קדם־מקצועי ריקוד אינטנסיבי, וסדנאות לרקדנים מקצועניים. במקביל מתקיים פסטיבל קיץ בן שישה שבועות של מופעי מחול מודרני, באוניברסיטת דיוק ובמרכז לאמנויות הבמה בדרהאם, קרוליינה הצפונית.

## היסטוריה
ראשית הפסטיבל בשנת 1934, כאשר הוקם כתוכנית קיץ במכללת בנינגטון, במדינת ורמונט, שבה התאספו חלוצות המחול המודרני האניה הולם, מרתה גרהם, דוריס האמפרי, וצ'ארלס ויידמן כדי ללמד טכניקת מחול ולבצע יצירות חדשות. הוא התקיים מדי שנה, עד שחדל לאחר קיץ 1942.

בשנת 1948 חודש המיזם בקונטיקט קולג' בניו לונדון, קונטיקט, בהשראת מודל בנינגטון, ונקרא "בית הספר למחול של אוניברסיטת ניו יורק וקונטיקט קולג' / פסטיבל המחול האמריקאי". ב־1969 מונה במאי חדש בשם צ'ארלס ריינהארט, אשר קיצר את השם ל"פסטיבל המחול האמריקאי". לאחר 30 שנה בקמפוס בקונטיקט קולג', עבר הפסטיבל בשנת 1978 לקמפוס אוניברסיטת דיוק בדרהאם, צפון קרוליינה.

מאז הקמתו ב־1934, פסטיבל המחול האמריקאי אירח למעלה משש מאות וארבעים מופעי בכורה, יותר משלוש מאות וארבעים יצירות מוזמנות, ולמעלה מחמישים שחזורים של אמנים כמו מרתה גרהם, חוסה לימון, מרס קנינגהם, פול טיילור, טווילה ת'ארפ, אלווין איילי, פילובולוס, מרדית' מונק, מרתה קלארק, ורבים אחרים.

צ'ארלס ריינהרט ניהל את פסטיבל המחול האמריקאי בין השנים 1969–2011. בינואר 2012 מונתה ג'וֹדי נימריכטר למנהלת הפסטיבל, לאחר שהייתה מנהלת משותפת עם ריינהרט בין השנים 2007–2011, ומנהלת זוטרה בין השנים 2003–2007.

בשנת 1978, הזמרת מדונה, שהייתה באותה תקופה סטודנטית למחול באוניברסיטת מישיגן, למדה בקורס הקיץ של הפסטיבל.

## פרסים, מלגות, והתמחויות
הפסטיבל מעניק מלגות ופרסים לדמויות בולטות בעולם המחול. המלגה קרויה על שם סמואל ה' סקריפס, והיא כוללת סך 50 אלף דולר ארצות הברית שמוענקים לכוריאוגרף מצטיין מדי שנה. בין הזוכים במלגה בעבר נמנים מרס קנינגהם, פול טיילור, אוהד נהרין, פינה באוש, טווילה ת'ארפ, חוסה לימון, ואחרים.

בנוסף, מעניק הפסטיבל גם פרס למורים מצטיינים למחול. פרס זה קרוי "הקתדרה להוראה מעולה על שם סרסוואטי / ג'וי אן דיואי ביינקה". בין מקבלי הפרס נמנים ג'רי הוליהאן, גאס סולומונס ג'וניור, דונה פיי בורצ'ילד, גקלין וילאמיל, איירין דאוד, ואחרים.

פסטיבל המחול האמריקאי קולט מתמחים מדי קיץ, לתפקידי מינהלה של אמנות ולתפקידי הפקה. מתמחים יכולים לקחת שיעור מחול אחד ליום, ובשאר היום עובדים במשרדי הפסטיבל (עבור אלה המתעניינים במינהל אומנויות), או בלימוד הכלים והמיומנויות של פועלי במה ובשהות בת כ־40 שעות בשבוע בסביבת הבמה לצד כל הלהקות המקצועיות לאורך כל הפסטיבל. שתי ההתמחויות כוללות מלגה בגובה שכר הלימוד המלא לקורס בן שישה שבועות בפסטיבל. על המבקשים להתמחות להגיש מועמדות להתמחויות אלו, ויש תחרות רבה על המקומות הזמינים.

מעבר לפעילות השיא של הפסטיבל בקיץ, הוא מקיים באוניברסיטת דיוק קורסים במהלך כל השנה, לכל הגילאים ורמות הניסיון.

בנוסף לכל הפעילויות האמורות בקרוליינה הצפונית, מקיים הפסטיבל גם קורס אינטנסיבי בחורף בניו יורק ובפסדינה (בקליפורניה), לרקדנים מעל גיל 18.

## לקריאה נוספת
* Anderson, Jack: *The American Dance Festival*. Duke University Press, Durham 1987.().

## קישורים חיצוניים
* 
* האתר הרשמי של פסטיבל המחול האמריקאי (אנגלית)

## הערות שוליים

קטגוריה:אוניברסיטת דיוק
קטגוריה:מחול מודרני
תיכון הלבבות השבורים (סדרת טלוויזיה, 2022)

**תיכון הלבבות השבורים** (אנגלית: Heartbreak High) היא סדרת דרמה אוסטרלית, שנוצרה עבור נטפליקס, על ידי האנה קרול צ'פמן. זהו רימייק לסדרה משנת 1994, שהוקרנה לראשונה בערוץ 10 האוסטרלי. העונה הראשונה מורכבת מ־8 פרקים.

## עלילה
בעונה הראשונה, מפה על קיר אחד מחדרי בית הספר חושפת את כל הזוגות הסודיים בתיכון "הארטלי" ומחוללת סערה. אמרי (עיישה מדון), הנערה שאחראית על ציור המפה, סובלת מחרם חברתי. היא נאלצת להתמודד עם תוצאות מעשיה.

בעונה השנייה, לצד הבחירות לקפטן בית הספר יצור מסתורי המכונה "bird psycho" מניח ציפור מתה על תיק עם שמה של אמרי ובפתח ביתה, וממשיך להטרידה לאחר מכך. חברתה של אמרי, קוויני (קלואי היידן), עוזרת לה למצוא את זהותו. 

## שחקנים ודמויות
* עיישה מדון בתפקיד אמרי, ילדה חצופה ממעמד הפועלים הלומדת בתיכון הארטלי.
* ג'יימס מג'וס בתפקיד דארן, סטודנט.ית קווירי ולא בינארי כהה עור שמתיידד.ת עם אמרי במהלך הפרקים הראשונים . כאשר יתר הסדרה דארן קוויני ואמרי הופכים לחבורה, בעונה השנייה קאש והארפר מצטרפים לחבורה
* קלואי היידן בתור קוויני, החברה הכי טובה של דארן שהיא אוטיסטית ולסבית.
* אשר יסבינצ'ק בתפקיד הארפר, נערה פאנקיסטית שהייתה חברתה הטובה ביותר של אמרי אך מסיבה לא ברורה חותכת את הקשר עם אמרי. במהלך העונה הראשונה מתגלה מצבה המשפחתי כאשר את מצבה הנפשי מגלים רק בפרק האחרון לעונה זו
* תומאס וד'רול בתפקיד מלאקאי, שחקן כדורסל אָבּוֹרִיגִ'ינִי תלמיד חדש בתיכון. נמצא בזוגיות עם אמרי שבא והולכת, בעונה השנייה מתברר כביסקסואל
* ויל מקדונלד בתור קאש סוחר סמים ונהג משלוחי מזון, מאוהב בדארן כבר תקופה ארוכה והומוסקסואל בארון.
* ג'ושוע יוסטון בתור דאסטי, מושא אהבתה של אמרי, מוזיקאי ובזוגיות עם הארפר כמעט כל העונה הראשונה.
* ג'מה צ'ואה-טראן בתור סשה, לסבית סינית-אוסטרלית וסטודנטית א-בינארית.
* ברין צ'פמן-פאריש בתור ספיידר, ליצן הכיתה.
* שרי-לי ווטסון בתפקיד מיסי, סטודנטית  ממוצא אָבּוֹרִיגִ'ינִי קשוחה שניהלה יחסים עם סשה.
* סם רכנר בתפקיד ראוואן קלאהן (עונה 2), תלמיד חדש מדאבו, ביסקסואל רגיש אך בעל התפרצויות זעם אשר מושפעות מעברו המצולק
* ברודי טאונסנד בתור אנט, סטודנט חביב אך עושה דברים מטופשים מבלי לחשוב.
* צ'יקה איקוגווה בתור ג'וג'ו אובה, מורה לספרות אנגלית בנוסף מורה בתוכנית "חרמנים"  בתיכון הארטלי.
* רייצ'ל האוס בתור וודסי, מנהלת בית הספר.

## קישורים חיצוניים
* 

## הערות שוליים

קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות טלוויזיה אוסטרליות
סרחי אנריץ'

**סרחי אנריץ**' (בספרדית: **Sergi Enrich**; בקטלונית מזרחית מבטאים:סרז'י אנריק) נולד ב-26 בפברואר 1990) הוא כדורגלן ספרדי המשחק בעמדת החלוץ בקבוצת וסקה.

## קריירת מועדונים
סרחי אנריץ' נולד באי מנורקה שבספרד. הוא התחיל להתאמן במועדון הנוער של מיורקה ובשנת 2010 רשם את הופעת הבכורה שלו בליגת העל. רוב משחקי העונה הוא שיחק בקבוצת המילואים של המועדון בליגה השלישית בחשיבותה בספרד.

בהמשך אנריץ' שיחק בהשאלה בקבוצות הליגה הספרדית השנייה בכדורגל.

בקיץ 2013 הוא חתם בנומנסיה מאותה ליגה. בנובמבר הוא זכה בתואר "כדורגלן החודש של הליגה".

ב-12 ביולי 2015 חתם אנריץ' באייבר מהליגה הבכירה. הוא שיחק באייבר מספר עונות והיה ורשם במדיה 187 משחקים. בהיותו באייבר הואשם אנריץ' בהפצת קלטת לוהטת יחד עם אנטוניו לונה ואדי סילבסטרה פסקל ישראפילוב מאותה הקבוצה. בשנת 2021 הוא נשפט לשנתיים מאסר שנדחה לאור העדר הרשעות קודמות.

בשנת 2021 בעקבות פסקה בחוזה שאיפשרה לו לעזוב את הקבוצה המידה והיא תרד ליגה, אנריץ' החליט לעזוב את הקבוצה. הוא היה קרוב לחתום בשאלקה 04, אך בעקבות ההרשעה לא נחתם החוזה. בספטמבר 2021 הוא חתם ב"פונפרדינו" מליגת משנה הספרדית עד סוף העונה. בקיץ 2022 הוא עבר לריאל אוביידו. ביולי 2023 חתם בריאל סרגוסה.

בשנים 2008–2009 אנריץ' רשם 4 הופעות בנבחרת הנוער של ספרד.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני מיורקה
קטגוריה:כדורגלני אייבר
קטגוריה:כדורגלני אלקורקון
קטגוריה:כדורגלני רקראטיבו ולבה
קטגוריה:כדורגלני נומנסיה
קטגוריה:כדורגלני ריאל אוביידו
קטגוריה:כדורגלני ריאל סרגוסה
קטגוריה:כדורגלני וסקה
קטגוריה:ספרדים שנולדו ב-1990
אולגה פוגודינה

**אולגה פוגודינה** (ברוסית: **О́льга Станисла́вовна Пого́дина**; נולדה ב-21 בספטמבר 1976) היא שחקנית ומפיקה רוסייה, זוכת פרס "נשר הזהב" בשנת 2016. בשנת 2017 הוענק לה תואר אמן העם של הפדרציה הרוסית.

## ביוגרפיה
אולגה פוגודינה נולדה במוסקבה למשפחת שחקנית ומהנדס. היא הייתה ילדה חולנית ולכן אמא שלה עזבה את הקריירה וטיפלה בה. בגיל 16 היא החליטה ללכת ללמוד משחק והתקבלה למכון לתיאטרון על שם שצ'וקין במוסקבה. לאחר סיום הלימודים בשנת 1997 פוגודינה החלה לשחק בתיאטרון במוסקבה. על עבודתה בהצגה "טרטיף" היא הייתה מעומדת לקבלת פרס.

בשנת 2001 פוגודינה לראשונה שיחקה בסרט. מאז היא שיחקה במעל ל-80 סרטים וסדרות טלוויזיה.

בשנת 2006 פוגודינה הייתה מנחה בטלוויזיה. החל משנת 2008 היא עוסקת גם בהפקת סרטים תוך שיתוף פעולה עם אלכסיי פימאנוב. בשנת 2009 היא הייתה מועמדת לקבלת פרס TEFI.

בשנת 2015 סדרה בה פוגודינה שיחקה תפקיד ראשי זכתה בפרס בפסטיבל לקולנוע. בשנת 2017 היא קיבלה פרס "נשר הזב" על משחקה בסדרת טלוויזיה "מרגריטה נזרובה" בה היא שיחקה בתפקיד הראשי וגם הפיקה אותה ביחד עם בעלה. באותה שנה הוענק לה תואר אמן העם של הפדרציה הרוסית.

בשנת 2018 היא שיחקה בסרט "בלתי מובס" שהופק על ידה ביחד עם בעלה. בשנת 2019 הם הפיקו סדרה "אגדת פרארי" בה פוגודינה שיחקה תפקיד הראשי.

אולגה פוגודינה תחתנה בשנת 2007 אך התגרשה לאחר זמן קצר. בשנת 2013 היא התחתנה עם אלכסיי פימאנוב, במאי, עיתונאי ומפיק. הזוג הקים חברה "ОДА ФИЛЬМ ПРОДАКШН" שעוסקת בהפקת סרטים וסדרות טלוויזיה.

## קישורים חיצוניים

* אולגה פוגודינה על ילדותה ותחילת הקריירה

קטגוריה:מפיקי קולנוע רוסים
קטגוריה:שחקניות קולנוע וטלוויזיה רוסיות
קטגוריה:רוסיות שנולדו ב-1976
קטגוריה:רוסים שנולדו ב-1976
מגנוסון

קטגוריה:שמות משפחה שוודיים
קטגוריה:שמות משפחה פטרונימיים
סטויאן גאנב

**סטויאן דימיטרוב גאנֶב** (בבולגרית: **Стоян Димитров Ганев**; 23 ביולי 1955, פאזארג'יק, הרפובליקה העממית של בולגריה – 1 ביולי 2013, גריניץ' , קונטיקט, ארצות הברית) היה פוליטיקאי, משפטן ודיפלומט בולגרי, אשר בין השנים 1991–1992 כיהן כשר החוץ וסגן ראש ממשלת בולגריה בממשלתו של פיליפ דימיטרוב. בין 1992–1993 כיהן כנשיא העצרת הכללית של האומות המאוחדות.

## קורות חייו
סטויאן גאנב נולד בפאזארג'יק. סיים תואר ראשון במשפטים באוניברסיטת סופיה ותואר שני באוניברסיטת מוסקבה תוך שהוא מתמחה במשפט חוקתי. בין השנים 1985–1989 הועסק כמרצה למשפט חוקתי באוניברסיטת סופיה. עוד הרצה על יחסים בינלאומיים מטעם קרן קונראד אדנאואר. גאנב נודע כמתנגד בולט לשלטון הקומוניסטי בבולגריה. לאחר סתיו העמים ונפילתו של טודור ז'יבקוב, נמנה עם מקימי מפלגת איחוד הכוחות הדמוקרטיים. בנובמבר 1991, עם הקמת ממשלתו של פיליפ דימיטרוב מונה לסגן ראש הממשלה ושר החוץ. בין השנים 1992–1993 כיהן כנשיא העצרת הכללית של האומות המאוחדות. עם סיום כהונתו המשיך גאנב להתגורר בארצות הברית. ביולי 2001 עם מינויו של סימאון סקסקובורגותסקי לראש ממשלה, מונה גאנב לראש לשכתו וכיהן בתפקיד עד מרץ 2002. בהמשך, שב לארצות הברית וכיהן כמרצה למשפטים באוניברסיטת ניו יורק ובאוניברסיטת בריג'פורט  בקונטיקט.

סטויאן גאנב נפטר ב-2013 מדימום מוחי לאחר מחלה ממושכת.

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירים באו"ם
קטגוריה:נשיאי העצרת הכללית של האומות המאוחדות
קטגוריה:בוגרי אוניברסיטת סופיה
קטגוריה:בולגרים שנולדו ב-1955
קטגוריה:נפטרים ב-2013
פריז (כדורסל)

[ממוזער|[לוגו הקבוצה עד 2024]]
**פריז כדורסל** (בצרפתית: **Paris Basketball**) הוא מועדון כדורסל צרפתי מפריז, בירת המדינה, המשחק בליגת העל הצרפתית וביורוליג.

## היסטוריה
המועדון התחיל כפרויקט להביא מועדון כדורסל גדול לעיר פריז, בראשותו של דייוויד קאהן, לשעבר מנהל מינסוטה טימברוולבס מה-NBA. ביולי 2018 הוכרז על הקמת המועדון, והוצהר ששאיפותיו הן להעמיד קבוצה ביורוליג, המפעל הבכיר במבנה ליגות הכדורסל באירופה, עד 2022. כמו כן הוכרז שהאולם הביתי העתידי של הקבוצה יהיה אדידס ארנה, שנבנה לאולימפיאדת פריז (2024). הקבוצה העפילה מיד עם הקמתה ל-LNB Pro B, הליגה השנייה, לאחר שרכשה את הרישיון של יר-טולון, ושיחקה את משחקי הבית שלה בהאל ז'ורז' קרפנטייה עד סיום בניית האולם החדש.

בעונת 2020/21 סיימה פריז במקום השני בליגת המשנה ועלתה לליגת העל הצרפתית.

הקבוצה נבחרה לשחק בעונת  ביורוקאפ, המפעל המשני של יורוליג בסקטבול, והודחה בחצי הגמר על ידי האלופה בסופו של דבר גראן קנריה. באותה עונה היא סיימה במקום התשיעי בליגה ולא העפילה לפלייאוף.

לפני עונת  החתימה הקבוצה מספר שחקנים מטלקום בון, שזכתה בליגת האלופות בכדורסל בעונה שעברה, ביניהם ה-MVP טי ג'יי שורטס והמאמן תומאס איסלו. ב-18 בפברואר 2024 זכתה בגביע הליגה הצרפתית בכדורסל, התואר הראשון בתולדותיה, לאחר ניצחון 90–85 על נאנטר, וב-12 באפריל זכתה ביורוקאפ לאחר שגברה 2–0 בסדרת הגמר על JL בורק וסיימה את העונה עם הפסד בודד. הקבוצה גם העפילה לגמר הליגה הצרפתית, אך הפסידה 1–3 למונקו בסדרת הגמר.

אחרי עונת הזכייה ביורוקאפ עזב המאמן איסלו את הקבוצה כדי לחתום בממפיס גריזליס, וביולי 2024 מונה טיאגו ספליטר למחליפו. בעונת  שיחקה הקבוצה ביורוליג לראשונה בתולדותיה. היא פתחה את העונה בצורה מוצלחת, כולל רצף של עשרה ניצחונות, ואף הובילה את הטבלה במהלך העונה הסדירה. הקבוצה את העונה הסדירה לבסוף במקום השמיני, ולאחר שניצחה את ריאל מדריד במשחק הפליי-אין הראשון הפסידה 0–3 בסדרת רבע גמר הפלייאוף לפנרבחצ'ה. בזירה המקומית זכתה הקבוצה לראשונה בדאבל, לאחר שגברה 91–80 על לה-מאן סארת בגמר הגביע הצרפתי בכדורסל וניצחה את מונקו 3–2 בסדרת הגמר.

## סגל הקבוצה לעונת

## שחקנים
* מייקל רול

## תארים
;יורוקאפ
***זכייה (1)**: 

;אליפות צרפת בכדורסל
***זכייה (1):** 2024/25
**סגנות (1): 2023/24

;הגביע הצרפתי בכדורסל
***זכייה (1)**: 2024/25

;גביע הליגה הצרפתית בכדורסל
***זכייה (1)**: 2024

;הליגה הלאומית הצרפתית השנייה בכדורסל
*סגנות (1): 2020/21

## עונה אחר עונה

## קישורים חיצוניים

*
* דף הקבוצה של פריז, באתר היורוליג

## הערות שוליים

קטגוריה:קבוצות כדורסל צרפתיות
קטגוריה:פריז: מועדוני ספורט
FMP בלגרד

**מועדון כדורסל FMP** (בסרבית: **Кошаркашки клуб ФMП**) המכונה בדרך כלל **KK FMP**, הוא מועדון כדורסל סרבי מבלגרד המשחק בליגת העל הסרבית, הליגה האדריאטית וליגת האלופות בכדורסל. המועדון נוסד בנובי סאד בשנת 1970 בשם **ק.ק. רדניצ'קי** (**KK Radnički**), ולאחר מכן עבר לבלגרד.

המועדון מחשיב את עצמו כיורש של מועדון FMP ז'לזניק בלגרד המקורי, שהתמזג עם הכוכב האדום בלגרד ב-2011.

## היסטוריה
### עידן רדניצ'קי (1970–2013)
#### 1970–2009: נובי סאד
המועדון הוקם בשנת 1970 בשם **KK Radnički** בנובי סאד. המועדון עלה לליגה הסרבית הראשונה ב-2007 ושיחק בה בשתי העונות האחרונות של המועדון בנובי סאד (2007/08 ו-2008/09).

#### 2009–2013: בלגרד
בשנת 2009 עברה הקבוצה לבלגרד ושינתה את שמה ל**ק.ק. רדניצ'קי באסקט** על מנת להבדיל בינה לבין רדניצ'קי בלגרד. שנתיים לאחר מכן שינה המועדון את שמו ל**ק.ק. רדניצ'קי FMP**.

### FMP (2013–הווה)
בעונת  ערכה FMP את הופעת הבכורה שלה ב וסיימה במקום התשיעי. הפאוור פורוורד ג'ונה בולדן זכה בתואר הטופ פרוספקט לאחר שהעמיד ממוצעים של 12.9 נקודות ו-7.2 ריבאונדים למשחק בעונתו הראשונה בליגה.

בדצמבר 2020 הפך המועדון לבעל מניות של איגוד הכדורסל האדריאטי, בעקבות העברת מניות ממטאלאץ ולייבו.

ביוני 2022 הוגרלה FMP לשלב המוקדמות של ליגת האלופות בכדורסל לעונת , אך הפסידה בגמר המוקדמות לבאקן ברס. הקבוצה ויתרה על ההשתתפות ביורופקאפ ובעונת  ניסתה שוב להעפיל לליגת האלופות אך הודחה בידי פלקנסטרו וארזה בסיבוב המוקדמות הראשון. בעונת  העפילה FMP לראשונה לשלב הבתים של המפעל, בו הוגרלה לבית ח'..

## שמות המועדון

## תארים

## קישורים חיצוניים

## הערות שוליים

קטגוריה:קבוצות כדורסל סרביות
קטגוריה:נובי סאד: ספורט
קטגוריה:בלגרד: קבוצות כדורסל
קטגוריה:בלגרד: מועדוני ספורט
Я

**יַא** היא האות האחרונה באלפבית הקירילי. צורתה דמות ראי של R לטינית גדולה, וצלילה כשל הגיית י' עיצורית עם הגיית קמץ או פתח (בשפות הסלאביות-מזרחיות משמעותה "אני"). זוהי אחת מחמש האותיות המוקדשות לציון צליל י' עם תנועה (ארבע האחרות הן Ї ,Ё ,Е ו-Ю).

האות Я נוצרה כתחליף לאות יוּס מהאלפבית הקירילי המוקדם, לאחר שהשימוש בה בכל שבע צורותיה הופסק בכל השפות הסלאביות עד סוף המאה ה-18.

## קישורים חיצוניים

קטגוריה:אלפבית קירילי